നിഷാൽ ചന്ദ്ര

മലയാള സിനിമാ, ടെലിവിഷൻ രംഗത്തെ പ്രശസ്തനായ അഭിനേതാവാണ് നിഷാൽ ചന്ദ്ര. 

 ആദ്യകാലവും വിദ്യാഭ്യാസവും 
1981 ജൂൺ 06 ന് കുവൈറ്റ് സിറ്റിയിൽ ചന്ദ്രമോഹൻ, മണി മോഹൻ ദമ്പതികളുടെ മകനായി നിശ്ചൽ എന്ന പേരിൽ  നിഷാൽ ചന്ദ്ര ജനിച്ചു. 1990-ൽ ഇറാഖിന്റെ കുവൈറ്റ് അധിനിവേശകാലം വരെ അദ്ദേഹം സ്കൂൾ വിദ്യാഭ്യാസത്തിന്റെ ഭൂരിഭാഗവും നിർവ്വഹിച്ചത് കുവൈത്തിലായിരുന്നു. പിന്നീട് കേരളത്തിലെത്തുകയും തിരുവനന്തപുരത്തെ പട്ടത്തുള്ള കേന്ദ്രീയ വിദ്യാലയത്തിൽ തുടർ വിദ്യാഭ്യാസം നടത്തുകയും ചെയ്തു. 1998-ൽ അദ്ദേഹം ഉപരിപഠനത്തിനായി അമേരിക്കൻ ഐക്യനാടുകളിലേയ്ക്ക് പോയി. 2002 ൽ അദ്ദേഹം ടെലികമ്മ്യൂണിക്കേഷനിൽ ബിരുദം നേടിയശേഷം വാൾസ്ട്രീറ്റ് ഇൻവെസ്റ്റുമെന്റ് ബാങ്കിന്റെ കൺസൾട്ടന്റായി ജോലി ചെയ്തു.

 കരിയർ 
സംഗീത സംവിധായകൻ എം ജി രാധാകൃഷ്ണന്റെ പിന്തുണയിൽ അയിത്തം എന്ന സിനിമയിലൂടെ ബാലതാരമായാണ് അദ്ദേഹം ചലച്ചിത്രരംഗത്ത് അരങ്ങേറ്റം നടത്തിയത്. വേണു നാഗവള്ളി സംവിധാനം ചെയ്ത കിഴക്കുണരും പക്ഷി, രാജീവ് നാഥ് സംവിധാനം ചെയ്ത അഹം എന്നീ ചിത്രങ്ങളിലും അദ്ദേഹത്തിന് അപ്രധാനമല്ലാത്ത വേഷമുണ്ടായിരുന്നു പിന്നീട് ജാക്ക്‌പോട്ട് എന്ന ചിത്രത്തിൽ വേഷമിട്ടു.  തുടർന്ന് ഗാന്ധർവ്വത്തിൽ ഒരു സഹ നടനായി അഭിനയിച്ചു. ഇതേ കാലയളവിൽ, സംവിധായകൻ ഫാസിൽ അദ്ദേഹത്തിന്റെ കിളിപേച്ചു കേൾക്കവാ എന്ന തമിഴ് ചിത്രത്തിൽ ഒരു പ്രധാന ഒരു വേഷം നൽകി. കെ.ജി. ജോർജിന്റെ ഇലവങ്കോട് ദേശം എന്ന ചിത്രത്തിലും ഒരു പ്രധാന വേഷത്തിൽ പ്രത്യക്ഷപ്പെട്ടു. 2004-ൽ ജയരാജ് സംവിധാനം ചെയ്ത ഫോർ ദി പീപ്പിൾ എന്ന ചിത്രത്തിൽ വേഷമിട്ട നിഷാൽ തുടർന്ന് 2006-ൽ ബൈ ദി പീപ്പിൾ എന്ന ചിത്രത്തിന്റെ തുടർച്ചയിലും അഭിനയിച്ചു.

ചാപല്യം എന്ന ടെലിവിഷൻ  പരമ്പരയിലെ പ്രധാന വേഷത്തിൽ അഭിനയിച്ച അദ്ദേഹത്തിന്  ഈ പരമ്പരയിലെ വേഷം കേരള സംസ്ഥാനത്തെ മികച്ച ബാലതാരത്തിനുള്ള അവാർഡ് നേടിക്കൊടുത്തു.

 വ്യക്തിജീവിതം 
2009 ൽ അദ്ദേഹം മലയാള നടി കാവ്യ മാധവനെ വിവാഹം കഴിച്ചുവെങ്കിലും വിവാഹജീവിതം പരാജയപ്പെട്ടു. 2010 ജൂലൈയിൽ ദമ്പതികൾ വിവാഹമോചനത്തിന് അപേക്ഷ നൽകി, 2011 മെയ് 30 ന് കോടതി വിവാഹമോചനം അനുവദിക്കുകയും ചെയ്തു. 2011 ൽ അദ്ദേഹം മൈക്രോബയോളജിയിൽ ബിരുദാനന്തര ബിരുദധാരിയും ന്യൂജേഴ്‌സിയിൽ സ്ഥിരതാമസമാക്കാരിയുമായ മാവേലിക്കര സ്വദേശി രമ്യ നാഥിനെ വിവാഹം കഴിച്ചു. ഇപ്പോൾ ഭാര്യ രമ്യയ്ക്കും രണ്ടു മക്കൾക്കും ഒപ്പം ന്യൂ ജഴ്സിയിൽ ആണ് താമസം. 

 അഭിനയിച്ച സിനിമകൾ 
സിനിമകഥാപാത്രംസംവിധാനംവർഷംകുറിപ്പ്അയിത്തംകിഴക്കുണരും പക്ഷിഅനന്തുവിൻ്റെ ബാല്യംവേണു നാഗവള്ളി1991അഹംരാജീവ് നാഥ്ഗാന്ധർവ്വംസംഗീത് ശിവൻ1993ജാക്ക്പോട്ട്ജോമോൻ1993ജോണിസംഗീത് ശിവൻ1993ഇലവങ്കോട് ദേശംകെ ജി ജോർജ്ജ്1998കിളിപേച്ചു കേൾക്കവാ ഫാസിൽതമിഴ്ഫോർ ദി പീപ്പിൾജയരാജ്2004ബൈ ദി പീപ്പിൾജയരാജ്2006

 ടെലിവിഷൻ 

 ചാപല്ല്യം (ടി.വി. പരമ്പര)

 അവലംബം